Source: http://nouaconstitutie.info/noua-constitutie-a-romaniei/titlul-iii-1-autoritatile-locale/cap-ii-aut-comunale-si-orasanesti/sec-1a-consiliul-local.html
Timestamp: 2017-07-25 06:27:28+00:00

Document:
Sec. 1a: Consiliul local - Noua Constitutie
Constituţia Cetăţenilor - Autorităţile locale - Consiliul local - ART. 134.10: Rolul şi competenţa	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.10: Rolul şi competenţa (1) Consiliul local este organ deliberativ care adoptă hotărâri în toate problemele de interes local, cu excepţia celor care sunt date prin lege în competenţa altor autorităţi publice, locale sau centrale. (2) Consiliul local nu poate adopta hotărâri care sunt contrare rezultatului unui referendum local valabil. (3) Cetăţenii pot aproba hotărâri, prin referendum local, în orice domeniu, inclusiv hotărâri prin care să modifice, să completeze, sau să anuleze hotărâri adoptate de consiliul local, cu respectarea prevederilor Constituţiei şi ale legii. *-*-*
Read more ... Add new comment Constituţia Cetăţenilor - Autorităţile locale - Consiliul local - ART. 134.11: Alegerea consiliului local	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.11: Alegerea consiliului local (1) Membrii consiliului local sunt denumiţi consilieri locali şi sunt aleşi prin vot universal, egal, direct, secret şi liber exprimat, pe bază de scrutin de listă, potrivit principiului reprezentării proporţionale, şi pe bază de candidaturi independente, conform legii. (2) Membrii consiliilor locale se aleg pe circumscripţii electorale, organizate pe localităţi. (3) Numărul membrilor consiliilor locale este stabilit prin lege, în funcţie de numărul cetăţenilor cu drept de vot ai localităţii. (4) Alegerile pentru consiliul local se desfăşoară în prima duminică a lunii iunie a anului în care expiră mandatul consiliului, sau tot într-o zi de duminică, în cel mult 45 zile de la data dizolvării consiliului. *-*-*
Read more ... Add new comment Constituţia Cetăţenilor - Autorităţile locale - Consiliul local - ART. 134.12: Candidaturile pentru alegerea membrilor consiliului local	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.12: Candidaturile pentru alegerea membrilor consiliului local (1) Candidaţii la funcţia de consilier local trebuie să îndeplinească următoarele cerinţe: a) să aibă domiciliul în localitatea în care candidează; b) să aibă cel puţin studii liceale atestate prin diplomă de bacalaureat; c) să se fi remarcat ca buni profesionişti şi ca cetăţeni de moralitate desăvârşită; d) să se fi remarcat ca luptători activi pentru apărarea drepturilor şi libertăţilor cetăţenilor localităţii; e) să prezinte electoratului propunerile de hotărâri ale consiliului local, pentru adoptarea cărora se obligă să acţioneze, în calitate de consilier local, dacă va fi ales. (2) Propunerile de hotărâri pentru adoptarea cărora se obligă să acţioneze, dacă va fi ales, constituie contractul electoral al candidatului. El va fi semnat de candidatul la funcţia de consilier local, va fi tipărit şi pus la dispoziţia electorilor, pe toată durata campaniei electorale. Câte un exemplar al acestui document va fi depus la Autoritatea Electorală şi Autoritatea Morală, înainte de începerea campaniei electorale. *-*-*
Read more ... Add new comment Constituţia Cetăţenilor - Autorităţile locale - Consiliul local - ART. 134.13: Durata mandatului	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.13: Durata mandatului (1) Consiliul local este ales pentru un mandat de 4 ani care se exercită de la data depunerii jurământului. (2) Consiliul local îşi exercită mandatul până la depunerea jurământului de consiliul local nou ales. (3) Mandatul consiliului local se prelungeşte, prin lege, în caz de război sau de catastrofă. *-*-*
Read more ... Add new comment Constituţia României - Autorităţile locale - Consiliul local - ART. 134.14: Validarea mandatului de consilier local	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.14: Validarea mandatului de consilier local Validarea alegerii consilierilor locali se face de către judecătoria în raza căreia se află unitatea administrativ-teritorială, de către un judecător desemnat de preşedintele instanţei. *-*-*
Read more ... Add new comment Constituţia Cetăţenilor - Autorităţile locale - Consiliul local - ART. 134.15: Constituirea consiliilor locale	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.15: Constituirea consiliilor locale (1) Constituirea consiliilor locale se face în termen de 25 de zile de la data desfăşurării alegerilor. Convocarea consilierilor locali aleşi şi validaţi în funcţie se face de către primar, în maximum 5 zile de la pronunţarea hotărârii de validare. La şedinţa de constituire, participă prefectul sau reprezentantul său, precum şi primarul sau, după caz, candidatul declarat câştigător la alegerile pentru funcţia de primar. (2) Şedinţa se desfăşoară în condiţii legale dacă participă cel puţin majoritatea consilierilor locali aleşi şi validaţi. (3) În şedinţa de constituire a consiliului local, consilierii locali depun jurământul prevăzut prin lege. (4) Consiliul local se declară legal constituit, dacă majoritatea consilierilor locali validaţi au depus jurământul. Constituirea consiliului local se constată prin hotărâre, adoptată cu votul majorităţii consilierilor locali validaţi. *-*-*
Read more ... Add new comment Constituţia Cetăţenilor - Autorităţile locale - ARTICOLUL 134.16: Alegerea preşedintelui consiliului local	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.16: Alegerea preşedintelui consiliului local (1) Consiliul local alege dintre membrii săi, prin hotărâre adoptată cu votul deschis al majorităţii consilierilor locali în funcţie, un preşedinte de şedinţă, pe o perioadă de cel mult 3 luni, care va conduce şedinţele consiliului şi va semna hotărârile adoptate de acesta. (2) Consilierul local ales în condiţiile alin. (1) poate fi schimbat din funcţie, la iniţiativa a cel puţin unei treimi din numărul consilierilor locali, prin votul majorităţii consilierilor locali în funcţie. *-*-*-*-*-*-*-*-*-*-* Add new comment Constituţia Cetăţenilor - Autorităţile locale - Consiliul local - ART. 134.17: Organizarea internă	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.17: Organizarea internă (1) Organizarea şi funcţionarea consiliului local se stabileşte prin regulament propriu, elaborat potrivit legii. (1) Consiliul local îşi organizează comisii de specialitate, pe principalele domenii de activitate. Acestea au rolul să asigure fundamentarea hotărârilor ce se impun a fi adoptate. (2) Pot fi membri ai comisiilor de specialitate numai consilierii locali. La şedinţele fiecărei comisii a consiliului local participă şi un reprezentant al Asociaţiei Comunitare a localităţii. (3) Comisiile de specialitate îşi aleg câte un preşedinte şi un secretar. (4) Comisiile de specialitate analizează şi avizează proiectele de hotărâre din domeniul lor de activitate. (5) Comisiile de specialitate lucrează în plen şi iau hotărâri cu votul majorităţii membrilor lor. (6) Organizarea, funcţionarea şi atribuţiile comisiilor de specialitate se stabilesc prin regulamentul de organizare şi funcţionare a consiliului local, respectându-se configuraţia politică rezultată în urma alegerilor locale. (7) Consiliile locale pot organiza, din proprie iniţiativă sau la iniţiativa primarului, după caz, comisii speciale de analiză şi verificare, pe perioadă determinată. Componenţa comisiilor speciale de analiză şi verificare, obiectivele şi perioada de desfăşurare a activităţilor acesteia se stabilesc prin hotărâre a consiliului local. Membrii comisiilor acţionează în limitele stabilite prin hotărâre. *-*-*
Read more ... Add new comment Constituţia Cetăţenilor - Autorităţile locale - Consiliul local - ART. 134.18: Întrunirile consiliului local	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.18: Întrunirile consiliului local (1) Consiliul local se întruneşte în şedinţe ordinare, lunar, la convocarea primarului. (2) Consiliul local se poate întruni şi în şedinţe extraordinare, la cererea primarului sau a cel puţin o treime din numărul membrilor consiliului. (3) În caz de forţă majoră şi de maximă urgenţă pentru rezolvarea intereselor locuitorilor comunei sau ai oraşului convocarea consiliului local se poate face de îndată. *-*-*
Read more ... Add new comment Constituţia Cetăţenilor - Autorităţile locale - Consiliul local - ART. 134.19: Caracterul public al şedinţelor	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.19: Caracterul public al şedinţelor (1) Şedinţele consiliului local sunt publice, sunt filmate şi publicate pe site-ul Primăriei localităţii. (2) Voturile consilierilor locali, la fiecare hotărâre adoptată de consiliul local, sunt la vedere, confirmate prin semnătură, şi sunt prezentate pe site-ul Primăriei localităţii. *-*-*
Read more ... Add new comment Constituţia Cetăţenilor - Autorităţile locale - Consiliul local - ART. 134.20: Mandatul consilierilor locali	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.20: Mandatul consilierilor locali (1) În exercitarea mandatului, consilierii locali sunt în serviciul localităţii. (2) Consilierii locali sunt obligaţi să acţioneze şi să voteze în conformitate cu angajamentele asumate în campania electorală, în care au fost aleşi. Consilierul local care îşi încalcă angajamentele asumate în campania electorală poate fi demis, prin referendum, potrivit Constituţiei şi legii. (3) Consilierii locali intră în exerciţiul mandatului la data întrunirii legale a consiliului local, sub condiţia validării alegerii şi a depunerii jurământului. (2) Calitatea de consilier local încetează: a) la data întrunirii legale a consiliului local nou ales; b) În caz de imposibilitate definitivă a exercitării atribuţiilor; c) în caz de demisie, sau de demitere; d) în caz de deces. *-*-*
Read more ... Add new comment Constituţia Cetăţenilor - Autorităţile locale - Consiliul local - ART. 134.21: Incompatibilităţi	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.21: Incompatibilităţi (1) Calitatea de consilier local este incompatibilă cu orice altă funcţie publică, inclusiv cu orice funcţie la regiile autonome şi societăţile comerciale cu capital aflat în proprietate publică. (2) Consilierii locali nu pot interveni în treburile altor autorităţi şi instituţii publice şi nici în treburile altor persoane juridice, de drept public sau privat. (3) Consilierul local condamnat pentru trafic de influență ori alte acte de corupţie pierde mandatul şi este pedepsit cu închisoare pe viaţă şi confiscarea averii. *-*-*
Read more ... Add new comment Constituţia Cetăţenilor - Autorităţile locale - Consiliul local - ART. 134.22: Răspunderea consilierilor locali	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.22: Răspunderea consilierilor locali (1) Consilierii locali răspund politic doar faţa de cei care i-au ales şi nu îşi pot pierde mandatul prin retragerea sprijinului politic de către partidele din partea cărora au candidat în alegeri. (2) Consilierii locali răspund juridic, individual, pentru încălcarea contractului electoral, dacă voturile sau opiniile politice exprimate în exercitarea mandatului contravin obligaţiilor asumate prin contractul electoral. (3) Consilierii locali răspund juridic, individual, pentru prejudiciile produse localităţii de hotărârile pentru care şi-au dat votul. (4) Răspunderea consilierilor locali pentru faptele prevăzute la alineatele (2) şi (3) este imprescriptibilă. (5) Fiecare consilier local prezintă, în scris, raportul anual asupra modului în care şi-a realizat obligaţiile asumate în campania electorală în care a fost ales. Raportul este prezentat în şedinţa consiliului organizată în acest scop, nu mai târziu de 31 martie a anului următor celui la care se referă. Raportul este arhivat şi pus la dispoziţia electoratului, pentru consultare, prin grija secretarului localităţii. Raportul este publicat pe site-ul Primăriei. *-*-*
Read more ... Add new comment Constituţia Cetăţenilor - Autorităţile locale - Consiliul local - ART. 134.23: Atribuţiile consiliului local	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.23: Atribuţiile consiliului local (1) Consiliul local exercită următoarele atribuţii, în condiţiile legii: a) aprobă regulamentul de organizare şi funcţionare a consiliului local; b) aprobă înfiinţarea, organizarea, statul de funcţii şi numărul de personal ale aparatului propriu de specialitate, ale instituţiilor şi serviciilor publice de interes local, precum şi ale regiilor autonome de interes local; c) aprobă bugetul local, virările de credite, modul de utilizare a rezervei bugetare şi contul de încheiere a exerciţiului bugetar; d) stabileşte şi aprobă impozitele şi taxele locale, în condiţiile legii; e) aprobă documentaţiile tehnico-economice pentru lucrările de investiţii de interes local, în condiţiile legii; f) hotărăşte darea în folosinţa instituţiilor publice sau a regiilor autonome din subordine a bunurilor aflate în proprietate publică şi în administrarea comunei, oraşului sau municipiului; g) avizează, sau aprobă, documentaţiile de amenajare a teritoriului şi urbanism ale localităţii; h) aprobă construirea, întreţinerea şi modernizarea străzilor, drumurilor, podurilor, precum şi a întregii infrastructuri aparţinând căilor de comunicaţii de interes local; i) atribuie, sau schimbă, denumiri de străzi, de pieţe şi de obiective de interes public local. j) aprobă construirea locuinţelor sociale, criteriile pentru repartizarea locuinţelor sociale şi a utilităţilor locative aflate în administrarea sa; k) hotărăşte cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local; l) hotărăşte, înfrăţirea comunei, oraşului sau municipiului cu unităţi administrativ-teritoriale din alte ţări; m) hotărăşte cooperarea sau asocierea cu alte unităţi administrativ-teritoriale din ţară sau din străinătate, precum şi aderarea la asociaţii naţionale şi internaţionale ale autorităţilor publice locale, în vederea promovării unor interese comune. n) conferă persoanelor fizice române sau străine cu merite deosebite titlul de cetăţean de onoare al comunei, oraşului sau municipiului, în baza unui regulament propriu; prin acest regulament, se stabilesc şi condiţiile retragerii titlului conferit. (2) Consiliul local îndeplineşte orice alte atribuţii, cerute de realităţile economice şi sociale ale localităţii, potrivit Constituţiei şi legii. *-*-*
Read more ... Add new comment Constituţia Cetăţenilor - Autorităţile locale - Consiliul local - ART. 134.24: Dizolvarea consiliului local	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.24: Dizolvarea consiliului local (1) Consiliul local se dizolvă de drept sau prin referendum local. (2) Consiliul local se dizolvă de drept: a) în cazul în care acesta nu se întruneşte timp de două luni consecutiv; b) în cazul în care nu a adoptat în 3 şedinţe ordinare consecutive nicio hotărâre; c) în situaţia în care numărul consilierilor locali se reduce sub jumătate plus unu şi nu se poate completa prin supleanţi. d) dacă a adoptat, într-un interval de cel mult 6 luni, cel puţin 3 hotărâri care au fost anulate de instanţa de contencios administrativ prin hotărâre judecătorească rămasă definitivă. (3) Primarul, secretarul localităţii sau orice altă persoană interesată sesizează instanţa de contencios administrativ cu privire la cazurile prevăzute la alineatul (2). Instanţa analizează situaţia de fapt şi se pronunţă cu privire la dizolvarea consiliului local. Hotărârea instanţei este definitivă şi se comunică prefectului. (4) Consiliul local poate fi dizolvat prin referendum local, organizat în condiţiile legii. Referendumul se organizează ca urmare a cererii adresate în acest sens Autorităţii Electorale de cel puţin 25% din numărul cetăţenilor cu drept de vot înscrişi pe listele electorale ale localităţii. (5) Până la constituirea noului consiliu local, primarul sau, în absenţa acestuia, secretarul localităţii rezolvă problemele curente ale comunei, oraşului sau municipiului. *-*-*
Read more ... Add new comment Constituţia Cetăţenilor - Autorităţile locale - Consiliul local - ART. 134.25: Suspendarea mandatului de consilier local	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.25: Suspendarea mandatului de consilier local (1) Mandatul de consilier local se suspendă de drept în cazul în care acesta a fost arestat preventiv. Măsura arestării preventive se comunică de îndată de către instanţa de judecată prefectului care, prin ordin, constată suspendarea mandatului. (2) Suspendarea durează până la încetarea situaţiei prevăzute la alineatul (1). Ordinul de suspendare se comunică de îndată consilierului local. (3) În cazul în care consilierul local al cărui mandat a fost suspendat a fost găsit nevinovat, acesta are dreptul la despăgubiri, în condiţiile legii. *-*-*
Read more ... Add new comment Constituţia Cetăţenilor - Autorităţile locale - Consiliul local - ART. 134.26: Demiterea consilierilor locali	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.26: Demiterea consilierilor locali (1) Orice consilier local poate fi demis din funcţie, prin referendum, organizat în circumscripţia electorală în care a fost ales, cu un număr de voturi mai mare decât cel cu care a fost ales, la cererea unui număr de alegători, din circumscripţia în care a fost ales, egal cu cel puţin 10% din numărul voturilor cu care a fost ales. (2) Consilierul local este demis, de drept, din funcţie, în următoarele cazuri: a) când se constată, după validarea mandatului, printr-o hotărâre judecătorească rămasă definitivă, că alegerea s-a făcut prin fraudă electorală sau prin orice altă încălcare a legii; b) a fost condamnat, prin hotărâre judecătorească rămasă definitivă, la o pedeapsă privativă de libertate sau la pierderea drepturilor electorale ; c) când şi-a schimbat domiciliul în altă localitate; d) în caz de incompatibilitate; e) când şi-a dat demisia din partidul politic sau din formaţiunea politică din partea căreia a fost ales sau când s-a înscris într-un alt partid politic sau altă formaţiune politică; f) a lipsit nemotivat de la 3 şedinţe ordinare consecutive ale consiliului local. *-*-*
Read more ... Add new comment Constituţia Cetăţenilor - Autorităţile locale - Consiliul local - ART. 134.27: Iniţiativa propunerilor de hotărâri ale consiliului local	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.27: Iniţiativa propunerilor de hotărâri ale consiliului local (1) Iniţiativa propunerilor de hotărâri ale consiliului local aparţine, după caz, primarului, consilierilor locali sau unui număr de cetăţeni cu drept de vot egal cu cel puţin 10% din numărul cetăţenilor cu drept de vot ai localităţii. (2) Titularii dreptului de iniţiativă prezintă propunerile lor de hotărâri preşedintelui consiliului local. (4) Propunerile de hotărâri vor fi dezbătute şi votate în plenul consiliului local în termen de cel mult 60 zile de la data depunerii lor la preşedintele consiliului local. (5) În cazul în care consiliul local respinge propunerea de hotărâre iniţiată de primar, sau de cetăţeni, Autoritatea Electorală organizează referendum local, în 45 zile de la data respingerii propunerii de către consiliul local, pentru aprobarea hotărârii respinsă de consiliul local. (6) În cazul în care cetăţenii participanţi la referendumul local aprobă hotărârea respinsă de consiliul local, consiliul local este dizolvat şi se organizează alegeri anticipate pentru alegerea unui nou consiliu local. *-*-*
Read more ... Add new comment Constituţia Cetăţenilor - Autorităţile locale - Consiliul L - ART. 134.28: Adoptarea hotărârilor	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.28: Adoptarea hotărârilor Hotărârile sunt adoptate cu votul majorităţii membrilor consiliului local. *-*-*
Read more ... Add new comment Constituţia Cetăţenilor - Autorităţile locale - Consiliul - ART. 134.29: Comunicarea şi publicarea hotărârilor	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.29: Comunicarea şi publicarea hotărârilor (1) Hotărârile consiliului local sunt înregistrate, prin grija secretarului primăriei, într-un registru special şi sunt comunicate, de îndată, primarului şi prefectului, dar nu mai târziu de 3 zile de la data adoptării. (2) Hotărârile sunt publicate, la data adoptării, pe site-ul primăriei. (3) Hotărârile cu caracter normativ devin obligatorii şi produc efecte de la data aducerii lor la cunoştinţă publică, iar cele individuale, de la data comunicării. *-*-*
Read more ... Add new comment Constituţia Cetăţenilor - ART. 134.30: Consiliile locale ale sectoarelor municipiului Bucureşti	Constituţia României - Constituţia Cetăţenilor TITLUL -III.1- Autorităţile locale CAPITOLUL -II- Autorităţile comunale şi orăşeneşti SECTIUNEA 1-a: Consiliul local ARTICOLUL 134.30: Consiliile locale ale sectoarelor municipiului Bucureşti Prevederile articolelor 134.9 – 134.29 se aplică, în mod corespunzător, şi consiliilor locale ale sectoarelor municipiului Bucureşti. *-*-*
Read more ... Add new comment Pagina principalăNoua ConstituţieTITLUL -III-1- Autorităţi localeCap. -II- Aut. comune - orşeSec. 1a: Consiliul local
Tuesday, 25 July 2017 06:27 Vizitatori/cititori

References: ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134
 ARTICOLUL 134